Brief aan Stedenband – Oudtshoorn Online
Brief aan Stedenband	OO skryf aan Koos van Arkel oor die regering van Oudtshoorn
Volg OO op twitter: oudtshoorno en facebook: Drewan Baird
Oudtshoorn. 12 Maart 2012. 05h45. Die voortgesette ondersteuning van die Stedenband aan Oudtshoorn is van opperste belang, maar die Stedenband het ook ‘n bepaalde verantwoordelikheid as ondersteuner.
Oudtshoorn se huidige verwoestende regering plaas ‘n besondere verantwoordelikheid op die Stedenband om Oudtshoorn by te staan in ‘n krisis wat dreig om die dorp te vernietig.
OO het Saterdag aan die Stedenband se voorsitter geskryf:
Die Voorsitter: Stichting Platform Stedenband Oudsthoorn ZA
Dr Koos van Arkel
Geagte dr van Arkel
‘n Afvaardiging van Alphen was die afgelope week weer op Oudtshoorn…
Ek verneem graag van u waarom Oudtshoorn se mense nie ‘n woord van die Stigting hoor oor die afgryslike toestand van Oudtshoorn se regering en administrasie nie!
U ondersteuning word erg waardeer, maar u ondersteuning word gekompromitteer deur onvoorwaardelike ondersteuning aan ‘n dorpsraad wat sy mense in die rug steek.
Ek moet nou noodwendig wonder of die Stigting meen dat hierdie klein dorpie in Afrika nie belangrik genoeg is om iets meer te verdien as geskenke wat die gewer laat goed voel, maar die ontvanger in sy kwaad sterk nie!?
Ek verwys u na ‘n tersaaklike oorsig van Oudtshoorn se finansiële en administratiewe toestand en vra dat die Stigting Oudtshoorn sal HELP deur aan te dring op skoon regering en ‘n administrasie wat sy eie wette nakom!
Hier is die berig oor Oudtshoorn se finansiële toestand.
← DA keer finaal die rug op OudtshoornÓf Bredell, óf die DA-raadslede, moet bedank →	6 thoughts on “Brief aan Stedenband”	Tawwe Tienie says:	2012/03/12 at 14:11	Dankie OO, die sal hierdie gewer noop om bietjie navraag te doen oor die resultate van en presiese aanwending van hul donasies.
Siek en sat! says:	2012/03/12 at 08:57	Is die Stedenbond ook maar net een vaan daardie “liberale” Hollandse organisasies wat saans beter slaap omdat hulle vir “Afrika” gegee het, of wil hulle regtig ‘n verskil maak? Daar moet verantwoordelikhede wees by die voorregte van hulp!!!!!
Walloon says:	2012/03/12 at 08:28	Ek wil ook weet watter ondersteuning die Stedenbond verskaf en wat van enige en alle geld word wat moontliik betrokke is.
Dit sal swak reflekteer op die Stedenbond as hulp deur die raad vermors word.
Ek verneem dat die GG kamp ramp fonds feitlik heel temaal deur die Stedenbond befonds is en eers aangewend is nadat Lizanne Pelham oor die situasie gekla het? Is dit so?
Inquisitiveness says:	2012/03/12 at 08:14	Alet? Algehele stilstand? Lyk meer na agteruitgang.
alet coetzee says:	2012/03/12 at 07:29	Dit sal interrssant wees om te sien hoe hulle gaan reageer op al hierdie aantygings, met bewyse van korrupsie en wan- administrasie. Mens wil tog sekerlik jou geld investeer in n dorp waar daar vooruitgang is en nie algehele stilstand nie? Net ter inligting: Waar word hierdie geld gebruik van Alphen en wie is die persone wat dit monitor dat dit reg en funksioneel aangewend word. Oudtshoorn se mense sal ook graag wil weet?
investigative public says:	2012/03/12 at 06:43	OO, terugvoer van die Stigting sal baie interessant wees
Ons verneem graag. Alle sterkte